### Beslutning

Godkendt.

Afbud: Maya Mathiesen

### Sagsfremstilling

## Resume og sagens baggrund

Administrationen fremlægger Forslag til lokalplan nr. 600 for ny dagligvarebutik ved [adresse], [adresse] Lokalplanforslaget ledsages af et forslag til udbygningsaftale om infrastrukturanlæg mellem bygherre og Kalundborg Kommune. Sagen lægger op til Kommunalbestyrelsens beslutning om at godkende planforslaget med henblik på offentlig høring.

Teknik- og Miljøudvalget besluttede på møde den 7. december 2023 at igangsætte lokalplanlægningen for en ny dagligvarebutik i Høng.

## Indstillinger

Direktøren indstiller, at

1. Forslag til Lokalplan nr. 600 godkendes til offentlig fremlæggelse i 6 uger (Bilag 1).
2. Udkast til frivillig udbygningsaftale om infrastrukturanlæg i tilknytning til lokalplanområdet godkendes (Bilag 2).
3. Screeningsafgørelsen om, at der ikke skal gennemføres miljøvurdering af planen offentliggøres med en klagefrist på 4 uger (Bilag 5).
4. Administrationen bemyndiges til at foretage evt. redaktionelle rettelser til planforslaget inden offentlig fremlæggelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Rema Etablering A/S ønsker at opføre en ny, tidssvarende dagligvarebutik i Høng, mellem [adresse] og [adresse], hvor der tidligere har ligget en Aldi. Administrationen har i samarbejde med bygherres rådgiver, Mie Jeppesen, udarbejdet forslag til lokalplan. Lokalplanforslaget giver mulighed for at nedrive den eksisterende bygning, opføre en ny butik på op til 1.300 m2, udvide parkeringsarealet vest for butikken og etablere en ny adgang fra [adresse] Den aktuelle anvendelse er planlagt til dagligvarer, men lokalplanen åbner også mulighed for at kunne anvende bebyggelsen til udvalgsvarer.

*Forslag til Lokalplan nr. 600 (Bilag 1)*I dialog med bygherre er det ansøgte projekt blevet justeret med hensyn til bl.a. adgangsforhold til området, parkeringsarealets indretning, beplantning og støjafskærmning mod naboejendomme. Herunder kan der etableres en overkørsel fra [adresse] med direkte adgang til parkeringspladsen foran butikken og den vestlige del af [adresse].

Formålet med Forslag til lokalplan 600 er, at

* fastlægge områdets anvendelse til centerformål, herunder dagligvare- og udvalgsvarebutikker med tilknyttede faciliteter og funktioner.
* fastlægge til- og frakørselsforhold til lokalplanområdet fra [adresse], samt sikre forbedrede parkeringsforhold.
* fastlægge en ny og mere trafiksikker vareindlevering bagom butikken og sikre at denne løsning ikke giver støjgener for naboer.
* sikre at området og bebyggelsen indpasses med respekt for det tilstødende centerbyggeri og nabobebyggelser.
* sikre at området beplantes og gives en grøn karakter.
* sikre, at eksisterende bygninger i området kan nedrives ved lokalplanens realisering.

*Bebyggelsen*Bebyggelsen tilpasses den omgivende bebyggelses fremherskende karakter, og så den fremstår i udtryk som [adresse]. Bebyggelsen skal således opføres med murede facader i røde eller rødbrune teglsten, evt. kombineret med træ, og murværket skal fremstå med en variation i facaden. Butikkens tag skal udføres som fladt tag og udføres med tagbelægning, tagpap eller grønt tag som sedum, mosser eller græsser. Lokalplanen indeholder også retningslinjer for skiltning og belysning, som skal tilpasses områdets øvrige udtryk.

Da parkeringspladsen ombygges og udvides, vil det eksisterende græsareal mellem [adresse] og parkeringspladsen blive indskrænket, ligesom et af de eksisterende træer vil blive fældet. Derfor er der i lokalplanen stillet krav om, at der skal plantes ni nye træer langs med [adresse], samt tre træer i parkeringspladsens sydlige ende.

*Udbygningsaftale om infrastrukturanlæg (Bilag 2)*
Alle ændringer i de trafikale forhold er indeholdt i den frivillige udbygningsaftale om infrastrukturanlæg, som Rema Etablering A/S ønsker at indgå med Kalundborg Kommune, jf. Planlovens § 21 b (bilag 2). Det betyder, at bygherre afholder alle udgifter forbundet med at ændre på de aftalte infrastrukturanlæg.

Udkast til udbygningsaftale indeholder ny ind- og udkørsel fra [adresse], venstresvingsbane og nyt busstopsted. Den nye overkørsel vil give en lettere og mere direkte adgang til den vestlige del af [adresse] og den nye butik. Cykelstien adskilles fra vejen og etableres langs med fortovet. Fra busstoppestedet etableres der en ny tværgående sti til butikken. Derved opnås der bedre rammer for bløde trafikanter der skal besøge [adresse] og dagligvarebutikken.

Når lokalplanforslaget sendes i høring vil det samtidig blive oplyst, at der indgås en udbygningsaftale, og hvad den indeholder.

**Screening for miljøvurdering (Bilag 5)**Administrationen har gennemført en screening af planforslaget efter lov om miljøvurdering af planer og programmer og af konkrete projekter (VVM), som har været i høring hos berørte myndigheder. Administrationen vurderer, at der ikke skal gennemføres en egentlig miljøvurdering af planen.

*Støjredegørelse (Bilag 3)*
I forbindelse med planlægningen og som en del af miljøscreeningen er der gennemført en beregning af ekstern støj. Det planlægges at afvikle vareindlevering på bagsiden af butikken, hvilket adskiller bløde trafikanter fra vareindleveringens lastbiler, og forbedrer trafiksikkerheden. Men samtidig sker vareindleveringen tættere på det tilstødende boligkvarter. På den baggrund indeholder lokalplanen bestemmelser om, at der skal etableres støjafskærmning til naboer mod nord.

*Trafiknotat (Bilag 4)*Der er tillige udarbejdet et trafiknotat, der behandler den planlagte forandring af trafikafviklingen mv. Undersøgelsen konkluderer, at trafikken ved [adresse] og centerområdet kan afvikles tilfredsstillende med små ventetider. Samlet vil de planlagte tiltag forbedre de trafikale rammer for busstoppestedet og cyklister langs [adresse]. Derudover sikrer den tværgående sti gode adgangsforhold for bløde trafikanter til butikken.

*Spildevand*Området er omfattet af kommunens Spildevandsplan 2023-2027, og området er separatkloakeret. Da lokalplanområdet ikke ændrer anvendelse, ændres der ikke på afløbskoefficienten som er sat til 60 %. Der skal tages de nødvendige forholdsregler for afledning af regnvand pga. høj belægningsgrad på området. Det kan fx være, at overskydende regnvand fra arealet forsinkes, inden det ledes til regnvandssystemet. Lokalplanen giver mulighed for at bebyggelsen udføres med med beplantet tag, og at etablere parkering med permeabel overflade.

*Administrations anbefaling*Administrationen anbefaler, at Kommunalbestyrelsen godkender planforslaget, og at det efterfølgende sendes i offentlig høring i 6 uger. Den forlængede høringsperiode anbefales, da planforslaget vil være i høring henover juleferien.

## Økonomiske konsekvenser

Ingen.

### Sagens forløb

Signe Andresen og Miljøudvalget
Anbefales.
11/12/2024 Økonomiudvalget
Anbefales.